Document ID: /roh_data/filtered/fineweb-2-filterrobots_roh.jsonl.gz/58561

Per quels che vulan anc cudischar ina pernottaziun en ina chamona da CAS, cusseglia Bruno Lüthi da sa concentrar sin ils lavurdis. Tschertas chamonas hajan stuì sminuir lur capacitad per la mesadad, declera el.
(Anc) nagin boom, ma in trend
Malgrà la buna occupaziun – in veritabel boom da pernottar en chamonas da CAS na datti tenor Bruno Lüthi anc betg propi.
Nus sentin gia dapi in temp in trend da vacanzas en las muntognas e moviment en la natira. Tras il coronavirus vegn quel trend anc rinforzà.
Uschia spera el ch'i dettia ina buna stagiun per las chamonas, malgrà las mesiras da protecziun. Il factur il pli decisiv saja uschè u uschia l'aura. «Sch'igl è trid'aura vegnan las annullaziuns», explitgescha Bruno Lüthi.